212 



ligere Tid havde Forholdene været helt anderledes ; man havde 

 endog sejlet om Ana. Intet tyder paa, at dette er rigtigt. 

 Husresterne herinde stammer fra den mere oprindelige Tid, da 

 Grønlænderne boede mere spredt og ikke blev tiltrukket af de 

 danske Handelspladser; thi Forbindelsen med Omverdenen er 

 naturligvis meget vanskelig en stor Del af Aaret; bedst er den 

 om Vinteren. 



Som Kortet viser, er det ret betydelige Dybder, der træffes 

 i det indre af Fjorden, 720 m. Der kau næppe være Tvivl om, 

 at den store Dybde er tilvejebragt af Gletscheren, der i sin Tid 

 skød sig ud gennem Fjorden. Alle Sidegrene til Fjorden: 

 Kangerdluk og Ikarasak er ikke videre dybe — efter de 

 faa Lodskud at dømme. Der har ingen eroderende Virksom- 

 hed været, snarere er der blevet aflejret Morænemateriale. For- 

 øvrigt er det kun et beskedent Antal Lodskud, der staar til 

 Raadighed, vedrørende de grønlandske Fjordes Dybder. Dr. 

 S te en s trup har foretaget nogle Lodninger ved Umanak, 

 hvor Dybderne viser sig at være ringere end i Torsukatak. 

 Hammer har foretaget nogle Lodninger i Jakobshavns-Is- 

 fjord syd for Kingigtok, men for nær Land og i for ringe 

 Antal til at de kan give nogen Oplysning om Dybdeforholdene 

 i Jak obs havns-Is fjord. Jensen har foretaget Profil- 

 lodninger i sydgrønlandske Fjorde. Det havde været min Hen- 

 sigt at foretage nogle Lodninger i Ikarasak og derefter i det 

 store Basin syd for Anà og Kekertakas ik. Rimeligvis er 

 den nordlige Del temmelig lavvandet, fordi den er opfyldt af 

 Materiale fra Torsukatak- Gie tsch er. Derimod vil det for- 

 modentlig nok vise sig, at der i den sydlige Del kan paa- 

 vises en Rende, der er dannet af Gletscherne, der har skudt 

 sig videre frem gennem A tå- S und. Ikarasak kunde imid- 

 lertid ikke befares. Isen er her paa Grund af den stærke 

 Strøm — der jo netop tyder paa, at Strædet er lavvandet — 

 usikker og stedvis fuld af Vaager. De faa Lodskud i Begyn- 

 delsen af Ikarasak tyder ogsaa paa, at Farvandet ikke er dybt. 



